
U  I M E  R E P U B L I K E  H R V A T S K E

R J E Š E N J E

Trgovački sud u Bjelovaru, po stečajnoj sutkinji Mariji Petrina Kubica, povodom prijedloga dužnika HORVAT LIMARIJA društvo s ograničenom odgovornošću za proizvodnju, trgovinu i usluge, Ivanovec, Tratice 20, OIB: 12559960869, MBS: 070077538, 29. lipnja 2018.  


r i j e š i o  j e


Odbacuje se prijedlog za otvaranje stečajnog postupka nad dužnikom HORVAT LIMARIJA društvo s ograničenom odgovornošću za proizvodnju, trgovinu i usluge, Ivanovec, Tratice 20, OIB: 12559960869, MBS: 070077538.


Obrazloženje

              
Dužnik HORVAT LIMARIJA društvo s ograničenom odgovornošću za proizvodnju, trgovinu i usluge, Ivanovec, Tratice 20, podnio je Trgovačkom sudu u Varaždinu 28. travnja 2017. prijedlog za otvaranje stečajnog postupka nad njim navodeći da su ispunjeni stečajni razlozi: nemogućnost plaćanja i prezaduženost. Uz prijedlog je dužnik dostavio GFI za 2016., bilancu stanja na dan 31. prosinca 2016. račun dobiti i gubitka za 2016. godinu, potvrdu Raiffeisen bank o stanju računa na dan 27. travnja 2017., popis dugotrajne imovine na dan 31. prosinca 2016. i otvorene stavke kupaca i dobavljača. Prijedlog je zaprimljen pod brojem St-231/2017 i sukladno rješenju predsjednika Visokog trgovačkog suda Republike Hrvatske poslovni broj Su-1223/17-2 od 15. prosinca 2017. ustupljen ovom sudu na daljnji postupak. 

Kako je iz prijedloga i priloženih isprava proizlazilo vjerojatnim postojanje stečajnog razloga nesposobnosti za plaćanje sud je, rješenjem od 16. svibnja 2018., temeljem čl.114. st.1. Stečajnog zakona ("Narodne novine" broj 71/15 i 104/17, dalje: SZ), dužniku-podnositelju prijedloga naložio da u roku od 8 dana plati predujam za namirenje troškova stečajnog postupka i to iznos od 1.000,00 kn u Fond za namirenje troškova stečajnog postupka koji se vodi kod ovog suda te dodatni iznos predujma od 10.000,00 kn, uz upozorenje da će, ukoliko predujam ne bude uplaćen, prijedlog odbaciti. 

U roku od 8 dana, a niti nakon toga, sve do dana donošenja ovoga rješenja, predujam nije uplaćen.

Kako dužnik nije postupio po rješenju od 16. svibnja 2018. i uplatio predujam za pokriće troškova prethodnog postupka, sud je temeljem čl.114. st.5. SZ-a riješio kao u izreci.

U Bjelovaru 29. lipnja 2018. 

  Stečajna sutkinja
     Marija Petrina Kubica v.r.

Za točnost otpravka - ovlašteni službenik
                  Željka Vitez




Uputa o pravnom lijeku: Protiv ovog rješenja može se podnijeti žalba u roku od 8 dana od dostave rješenja, na Visoki trgovački sud RH u Zagrebu, a putem ovoga suda (čl.19. st.1. i 2. SZ). Dostava se smatra obavljenom istekom osmog dana od dana objave ovog rješenja na e-oglasnoj ploči suda (čl.12. st.1. SZ). Žalba se podnosi u tri primjerka.

